nibzard/narodne-novine-full-text-markdown huggingface dataset:
## Rješenje o razrješenju predsjednika, članova i tajnika Komisije za provedbu postupaka javnih natječaja za davanje državnih lovišta u zakup

### NN 55/2013 (8.5.2013.), Rješenje o razrješenju predsjednika, članova i tajnika Komisije za provedbu postupaka javnih natječaja za davanje državnih lovišta u zakup

55 08.05.2013 Rješenje o razrješenju predsjednika, članova i tajnika Komisije za provedbu postupaka javnih natječaja za davanje državnih lovišta u zakup

VLADA REPUBLIKE HRVATSKE

1122

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 38. stavka 2. Zakona o lovstvu (»Narodne novine«, br. 140/2005 i 75/2009), Vlada Republike Hrvatske je na sjednici održanoj 2. svibnja 2013. godine donijela

RJEŠENJE

O RAZRJEŠENJU PREDSJEDNIKA, ČLANOVA I TAJNIKA KOMISIJE ZA PROVEDBU POSTUPAKA JAVNIH NATJEČAJA ZA DAVANJE DRŽAVNIH LOVIŠTA U ZAKUP

1. Razrješuje se mr. sc. GORAN VIDEC dužnosti predsjednika Komisije za provedbu postupaka javnih natječaja za davanje državnih lovišta u zakup.

2. Razrješuju se dužnosti članovi Komisije za provedbu postupaka javnih natječaja za davanje državnih lovišta u zakup:

– prof. dr. sc. MARIJAN GRUBEŠIĆ

– IVAN IŠTOK

– doc. dr. sc. NIKICA ŠPREM

– ZDRAVKA MILETIĆ.

3. Razrješuje se TOMISLAV ŽUGLIĆ dužnosti tajnika Komisije za provedbu postupaka javnih natječaja za davanje državnih lovišta u zakup.

Klasa: 080-02/13-02/77
Urbroj: 5030115/1-13-02
Zagreb, 2. svibnja 2013.

Predsjednik
Zoran Milanović, v. r.

Rješenje, NN 55/2013-1122
## Rješenje o imenovanju predsjednika, članova i tajnice Komisije za provedbu postupaka javnih natječaja za davanje državnih lovišta u zakup

### NN 55/2013 (8.5.2013.), Rješenje o imenovanju predsjednika, članova i tajnice Komisije za provedbu postupaka javnih natječaja za davanje državnih lovišta u zakup

VLADA REPUBLIKE HRVATSKE

1123

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 38. stavka 2. Zakona o lovstvu (Narodne novine, br. 140/2005 i 75/2009), Vlada Republike Hrvatske je na sjednici održanoj 2. svibnja 2013. godine donijela

RJEŠENJE

O IMENOVANJU PREDSJEDNIKA, ČLANOVA I TAJNICE KOMISIJE ZA PROVEDBU POSTUPAKA JAVNIH NATJEČAJA ZA DAVANJE DRŽAVNIH LOVIŠTA U ZAKUP

1. Imenuje se prof. dr. sc. MARIJAN GRUBEŠIĆ predsjednikom Komisije za provedbu postupaka javnih natječaja za davanje državnih lovišta u zakup.

2. Za članove Komisije za provedbu postupaka javnih natječaja za davanje državnih lovišta u zakup, imenuju se:

– IVAN IŠTOK

– doc. dr. sc. NIKICA ŠPREM

– ZDRAVKA MILETIĆ

– LJUBOMIR SALAK.

3. Imenuje se NIKOLINA LUKAC tajnicom Komisije za provedbu postupaka javnih natječaja za davanje državnih lovišta u zakup.

Klasa: 080-02/13-01/112

Urbroj: 5030115/1-13-02

Zagreb, 2. svibnja 2013.

Predsjednik

Zoran Milanović, v. r.

Rješenje, NN 55/2013-1123
## Pravilnik o izmjeni Pravilnika o dodatku na plaću i načinu isplate plaće

### NN 55/2013 (8.5.2013.), Pravilnik o izmjeni Pravilnika o dodatku na plaću i načinu isplate plaće

MINISTARSTVO OBRANE

1125

Na temelju članka 170. stavka 4. Zakona o službi u Oružanim snagama Republike Hrvatske (»Narodne novine«, broj 33/02, 58/02, 175/03, 136/04, 76/07, 88/09 i 124/09) donosim

PRAVILNIK

O IZMJENI PRAVILNIKA O DODATKU NA PLAĆU I NAČINU ISPLATE PLAĆE

Članak 1.

U Pravilniku o dodatku na plaću i načinu isplate plaće (»Narodne novine«, broj 50/08, 142/08, 118/09 i 99/12) u članku 10. stavak 1. mijenja se i glasi:

»Djelatnim vojnim osobama raspoređenim u Bojnu za specijalna djelovanja, osim djelatnicima Zapovjedne satnije, zaključno s razinom satnije pripada dodatak za pripadnike specijalnih i zaštitnih postrojbi I. kategorije.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-03/13-04/10

Urbroj: 512-01-13-8

Zagreb, 3. svibnja 2013.

Ministar

Ante Kotromanović, v. r.

Pravilnik, NN 55/2013-1125
## Pravilnik o dopuni Pravilnika o tehničkim zahtjevima za eksplozivne tvari

### NN 55/2013 (8.5.2013.), Pravilnik o dopuni Pravilnika o tehničkim zahtjevima za eksplozivne tvari

55 08.05.2013 Pravilnik o dopuni Pravilnika o tehničkim zahtjevima za eksplozivne tvari

MINISTARSTVO UNUTARNJIH POSLOVA

1126

Na temelju članka 8. stavka 3. Zakona o eksplozivnim tvarima (»Narodne novine« br. 178/04, 109/07, 67/08 i 144/10), ministar unutarnjih poslova donosi

PRAVILNIK

O DOPUNI PRAVILNIKA O TEHNIČKIM ZAHTJEVIMA ZA EKSPLOZIVNE TVARI

Članak 1.

U Pravilniku o tehničkim zahtjevima za eksplozivne tvari (»Narodne novine« br. 146/05 i 119/07) iza članka 35. dodaje se članak 35.a, koji glasi:

»Članak 35.a

Pirotehnička sredstva koja nemaju oznaku CE mogu se staviti u promet na teritoriju Republike Hrvatske do 1. srpnja 2013. godine.

Odobrenje za stavljanje u promet pirotehničkih sredstava iz stavka 1. ovog članka može se izdati na rok koji ne može biti duži od 4. srpnja 2017. godine.

Za pirotehnička sredstva iz stavka 1. ovog članka, za koja su ishođena odobrenja za stavljanje u promet na teritoriju Republike Hrvatske do 1. srpnja 2013. godine, potrebno je prilikom svakog uvoza obaviti kontrolno ispitivanje.

Pirotehnička sredstva koja nemaju oznaku CE nakon 4. srpnja 2017. godine ne smiju se više posjedovati ni upotrebljavati.

Pirotehnička sredstva koja će biti stavljena u promet na teritoriju Republike Hrvatske nakon 1. srpnja 2013. godine, prilikom stavljanja u promet moraju biti označena oznakom CE.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Broj: 511-01-152-24006-2013
Zagreb, 2. svibnja 2013.

Ministar
Ranko Ostojić, v. r.

Pravilnik, NN 55/2013-1126
## Rješenje klasa: UP/I-115-01/13-04/09 urbroj: 524-03-01-02/3-13-3 od 25. travnja 2013. za Agenciju za razvoj i kontrolu sigurnosti d.o.o. Tenje

### NN 55/2013 (8.5.2013.), Rješenje klasa: UP/I-115-01/13-04/09 urbroj: 524-03-01-02/3-13-3 od 25. travnja 2013. za Agenciju za razvoj i kontrolu sigurnosti d.o.o. Tenje

55 08.05.2013 Rješenje klasa: UP/I-115-01/13-04/09 urbroj: 524-03-01-02/3-13-3 od 25. travnja 2013. za Agenciju za razvoj i kontrolu sigurnosti d.o.o. Tenje

MINISTARSTVO RADA I MIROVINSKOGA SUSTAVA

1128

Na zahtjev AGENCIJE ZA RAZVOJ I KONTROLU SIGURNOSTI d.o.o. iz Tenje, Osječka 163, OIB: 87619828902, a temeljem članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08, 75/09 i 143/12) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), Ministarstvo rada i mirovinskoga sustava donosi

RJEŠENJE

I.

AGENCIJA ZA RAZVOJ I KONTROLU SIGURNOSTI d.o.o. iz Tenje, Osječka 163, OIB: 87619828902, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima,

4) ispitivanja u radnom okolišu:

4.1. ispitivanja fizikalnih čimbenika;

4.2. ispitivanja kemijskih čimbenika.

O obavljenim ispitivanjima, navedeno društvo je ovlašteno izdavati isprave.

II.

Ovim Rješenjem stavlja se izvan snage Rješenje Ministarstva gospodarstva, rada i poduzetništva klasa: UP/I-116-01/06-04/02, urbroj: 526-08-03/2-06-6 od 25. travnja 2006. godine.

III.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo Ministarstvo u roku od 15 dana od dana nastale promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/13-04/09
Urbroj: 524-03-01-02/3-13-3
Zagreb, 25. travnja 2013.

Ministar
prof. dr. sc. Mirando Mrsić, dr. med., v. r.

Rješenje, NN 55/2013-1128
## Pravilnik o izmjenama i dopunama Pravilnika o obavljanju gospodarskog ribolova na moru

### NN 55/2013 (8.5.2013.), Pravilnik o izmjenama i dopunama Pravilnika o obavljanju gospodarskog ribolova na moru

MINISTARSTVO POLJOPRIVREDE

1130

Na temelju članka 14. stavka 1. točke 1. i 6., stavka 2. točke 1. i 2. i stavka 3. Zakona o morskom ribarstvu (»Narodne novine«, broj 56/10, 127/10 i 55/11) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O OBAVLJANJU GOSPODARSKOG RIBOLOVA NA MORU

Članak 1.

U Pravilniku o obavljanju gospodarskog ribolova na moru (»Narodne novine«, broj 63/10, 141/10, 148/10 i 52/11, 144/11), u članku 32. stavak 1. iza riječi »ovlaštenicima« dodaju se riječi: »niti će se u važeće povlastice upisivati nove ribolovne zone«.

Članak 2.

U članku 32. iza stavka (4) dodaje se stavak (5) koji glasi:

(5) Iznimno od stavka (1) ovoga članka, dozvoljava se upis ribolovnih zona H, I, J, K u važeće povlastice.

Klasa: 011-02/13-01/75

Urbroj: 525-13/0314-13-1

Zagreb, 18. travnja 2013.

Ministar

Tihomir Jakovina, v. r.

Pravilnik, NN 55/2013-1130
## Zakon o izmjenama i dopuni Zakona o osnivanju Agencije za investicije i konkurentnost

### NN 56/2013 (10.5.2013.), Zakon o izmjenama i dopuni Zakona o osnivanju Agencije za investicije i konkurentnost

HRVATSKI SABOR

1145

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O OSNIVANJU AGENCIJE ZA INVESTICIJE I KONKURENTNOST

Proglašavam Zakon o izmjenama i dopuni Zakona o osnivanju Agencije za investicije i konkurentnost, koji je Hrvatski sabor donio na sjednici 26. travnja 2013. godine.

Klasa: 011-01/13-01/104

Urbroj: 71-05-03/1-13-2

Zagreb, 2. svibnja 2013.

Predsjednik

Republike Hrvatske

Ivo Josipović, v. r.

ZAKON

O IZMJENAMA I DOPUNI ZAKONA O OSNIVANJU AGENCIJE ZA INVESTICIJE I KONKURENTNOST

Članak 1.

U Zakonu o osnivanju Agencije za investicije i konkurentnost (»Narodne novine«, br. 53/12.) u članku 3. stavku 2. točka 7. mijenja se i glasi:

»7) potiče suradnju javnog, privatnog i znanstveno-istraživačkog sektora za jačanje izvrsnosti industrije kroz osnivanje nacionalnih klastera konkurentnosti te pružanje tehničko-administrativne i financijske podrške njihovu radu,«.

Članak 2.

U članku 6. stavak 1. mijenja se i glasi:

»(1) Agencijom upravlja Upravno vijeće koje čini predsjednik i šest članova.«.

Stavak 3. mijenja se i glasi:

»(3) Članove Upravnog vijeća čine predstavnici tijela državne uprave nadležni za: gospodarstvo, financije, poduzetništvo i obrt, regionalni razvoj i fondove Europske unije, turizam te vanjske i europske poslove.«.

U stavku 4. riječi: »nadležnih ministara« zamjenjuju se riječima: »čelnika središnjih tijela državne uprave«.

Članak 3.

U članku 8. iza stavka 6. dodaju se stavci 7. i 8. koji glase:

"(7) Plaću ravnatelja i zamjenika ravnatelja Agencije utvrdit će Vlada Republike Hrvatske posebnom odlukom na način da plaća ravnatelja, odnosno zamjenika ravnatelja Agencije ne smije biti viša od plaće zamjenika ministra.

(8) Vlada Republike Hrvatske će donijeti odluku iz stavka 7. ovoga članka najkasnije u roku od 30 dana od dana stupanja na snagu ovoga Zakona.«.

Članak 4.

Članak 15. mijenja se i glasi:

»(1) Na pravni status zaposlenika Agencije primjenjuju se opći propisi o radu.

(2) Na plaće zaposlenika Agencije primjenjuju se propisi o plaćama u javnim službama.«

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/13-01/79

Zagreb, 26. travnja 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 56/2013-1145
## Zakon o izmjenama i dopuni Zakona o akreditaciji

### NN 56/2013 (10.5.2013.), Zakon o izmjenama i dopuni Zakona o akreditaciji

HRVATSKI SABOR

1146

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O AKREDITACIJI

Proglašavam Zakon o izmjenama i dopuni Zakona o akreditaciji, koji je Hrvatski sabor donio na sjednici 26. travnja 2013. godine.

Klasa: 011-01/13-01/105

Urbroj: 71-05-03/1-13-2

Zagreb, 2. svibnja 2013.

Predsjednik

Republike Hrvatske

Ivo Josipović, v. r.

ZAKON

O IZMJENAMA I DOPUNI ZAKONA O AKREDITACIJI

Članak 1.

U Zakonu o akreditaciji (»Narodne novine«, br. 158/03. i 75/09.) u članku 1. iza stavka 1. dodaju se stavci 2. i 3. koji glase:

»(2) Odredbe ovoga Zakona koje se odnose na propise o ocjenjivanju sukladnosti odgovarajuće se odnose na propise o ocjenjivanju i provjeri stalnosti svojstava te na propise o tehničkom ocjenjivanju građevnih proizvoda, ako posebnim Zakonom nije drugačije uređeno.

(3) Ovim se Zakonom utvrđuje okvir za provedbu Uredbe (EZ) br. 765/2008 Europskog parlamenta i Vijeća od 9. srpnja 2008. o utvrđivanju zahtjeva za akreditaciju i za nadzor tržišta s obzirom na stavljanje proizvoda na tržište i o stavljanju izvan snage Uredbe (EEZ) br. 339/93 (Tekst značajan za EGP) (SL L 218, 13. 8. 2008) u dijelu koji se odnosi na akreditaciju (u daljnjem tekstu: Uredba (EZ) br. 765/2008).«.

Članak 2.

Članak 2. mijenja se i glasi:

»Nadležno tijelo za provedbu Uredbe (EZ) br. 765/2008 i ovoga Zakona je akreditacijsko tijelo.«.

Članak 3.

Članak 3. mijenja se i glasi:

»Pojmovi koji se upotrebljavaju u smislu odredaba ovoga Zakona imaju jednako značenje kao i pojmovi uporabljeni u Uredbi (EZ) br. 765/2008, a pojam "norma" ima jednako značenje kao pojam definiran u članku 2. Uredbe (EU) br. 1025/2012 Europskog parlamenta i Vijeća od 25. listopada 2012. o europskoj normizaciji i koja dopunjuje i mijenja direktive Vijeća 89/686/EEZ i 93/15/EEZ i direktive 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskoga parlamenta i Vijeća i stavlja izvan snage Odluku Vijeća br. 87/95/EEZ te Odluku br. 1673/2006/EZ Europskoga parlamenta i Vijeća (SL L 316, 14. 11. 2012).«.

Članak 4.

U članku 4. stavak 5. mijenja se i glasi:

»(5) Poslove iz stavka 2. podstavaka 1., 2. i 3. i stavka 3. ovoga članka može obavljati samo akreditacijsko tijelo.«.

Članak 5.

Ovaj Zakon objavit će se u »Narodnim novinama«, a stupa na snagu danom pristupanja Republike Hrvatske Europskoj uniji.

Klasa: 022-03/13-01/91

Zagreb, 26. travnja 2013.

HRVATSKI SABOR

Predsjednik

Hrvatskoga sabora

Josip Leko, v. r.

56 10.05.2013 Zakon o izmjenama i dopuni Zakona o akreditaciji

Zakon, NN 56/2013-1146
## Zakon o izmjenama Zakona o zaštiti potrošača

### NN 56/2013 (10.5.2013.), Zakon o izmjenama Zakona o zaštiti potrošača

HRVATSKI SABOR

1147

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O ZAŠTITI POTROŠAČA

Proglašavam Zakon o izmjenama Zakona o zaštiti potrošača, koji je Hrvatski sabor donio na sjednici 26. travnja 2013. godine.

Klasa: 011-01/13-01/106

Urbroj: 71-05-03/1-13-2

Zagreb, 2. svibnja 2013.

Predsjednik

Republike Hrvatske

Ivo Josipović, v. r.

ZAKON

O IZMJENAMA ZAKONA O ZAŠTITI POTROŠAČA

Članak 1.

U Zakonu o zaštiti potrošača (»Narodne novine«, br. 79/07., 125/07., 75/09., 79/09., 89/09., 133/09. i 78/12.) u članku 1.a podstavak 5. mijenja se i glasi:

»– Direktiva 2009/22/EZ Europskog parlamenta i Vijeća od 23. travnja 2009. o sudskim nalozima za zaštitu interesa potrošača (kodificirana verzija),«.

Članak 2.

U članku 131. stavak 1. mijenja se i glasi:

»1) Svaka ovlaštena osoba ima pravo pokrenuti postupak za zaštitu kolektivnih interesa potrošača protiv osobe čije je postupanje u suprotnosti s odredbama članka 30. do 70. te članka 87. do 115. ovoga Zakona, odredbama članka 400. do 429. te članka 881. do 903. Zakona o obveznim odnosima, odredbama Zakona o elektroničkoj trgovini, odredbama članka 11. do 49. Zakona o elektroničkim medijima, odredbama Zakona o potrošačkom kreditiranju, odredbama Zakona o uslugama, odredbama Zakona o lijekovima osim članaka 4. do 10., te odredbama Pravilnika o načinu oglašavanja o lijekovima i homeopatskim proizvodima.«.

Članak 3.

U članku 145. stavku 1. podstavak 12. mijenja se i glasi:

»– podaci na obavijesti o proizvodu nisu jasni, vidljivi i čitljivi te ako nisu napisani hrvatskim jezikom i latiničnim pismom ili nekim drugim jezikom, znakovima, simbolima ili piktogramima lako razumljivim potrošaču (članak 17. stavak 3.),«.

PRIJELAZNE I ZAVRŠNE ODREDBE

Članak 4.

Danom pristupanja Republike Hrvatske Europskoj uniji u članku 145. stavku 1. podstavak 11. prestaje važiti.

Članak 5.

Ovaj Zakon stupa na snagu osmoga dana od dana objave u »Narodnim novinama«, osim članka 3. ovoga Zakona koji stupa na snagu danom pristupanja Republike Hrvatske Europskoj uniji.

Klasa: 022-03/13-01/54

Zagreb, 26. travnja 2013.

HRVATSKI SABOR

Predsjednik

Hrvatskoga sabora

Josip Leko, v. r.

56 10.05.2013 Zakon o izmjenama Zakona o zaštiti potrošača

Zakon, NN 56/2013-1147
## Zakon o izmjeni i dopunama Zakona o osnivanju Agencije za plaćanja u poljoprivredi ribarstvu i ruralnom razvoju

### NN 56/2013 (10.5.2013.), Zakon o izmjeni i dopunama Zakona o osnivanju Agencije za plaćanja u poljoprivredi ribarstvu i ruralnom razvoju

HRVATSKI SABOR

1149

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNAMA ZAKONA O OSNIVANJU AGENCIJE ZA PLAĆANJA U POLJOPRIVREDI, RIBARSTVU I RURALNOM RAZVOJU

Proglašavam Zakon o izmjeni i dopunama Zakona o osnivanju Agencije za plaćanja u poljoprivredi, ribarstvu i ruralnom razvoju, koji je Hrvatski sabor donio na sjednici 26. travnja 2013. godine.

Klasa: 011-01/13-01/109

Urbroj: 71-05-03/1-13-2

Zagreb, 2. svibnja 2013.

Predsjednik

Republike Hrvatske

Ivo Josipović, v. r.

ZAKON

O IZMJENI I DOPUNAMA ZAKONA O OSNIVANJU AGENCIJE ZA PLAĆANJA U POLJOPRIVREDI, RIBARSTVU I RURALNOM RAZVOJU

Članak 1.

U Zakonu o osnivanju Agencije za plaćanja u poljoprivredi, ribarstvu i ruralnom razvoju (»Narodne novine«, br. 30/09.) u članku 7. stavci 3. i 4. mijenjaju se i glase:

»(3) Članove Upravnog vijeća čine jedan predstavnik ministarstva nadležnog za poljoprivredu, jedan predstavnik ministarstva nadležnog za financije, jedan predstavnik ministarstva nadležnog za regionalni razvoj i jedan predstavnik radnika zaposlen u Agenciji, izabran sukladno odredbama Zakona o radu.

(4) Članove Upravnog vijeća imenuje Vlada Republike Hrvatske na prijedlog ministra nadležnog za poljoprivredu, osim predstavnika radnika, kojeg imenuje i opoziva radničko vijeće, sukladno odredbama Zakona o radu.«.

Članak 2.

U članku 9. iza stavka 8. dodaju se stavci 9. i 10. koji glase:

»(9) Plaću ravnatelja i zamjenika ravnatelja Agencije utvrdit će Vlada Republike Hrvatske posebnom odlukom na način da plaća ravnatelja, odnosno zamjenika ravnatelja Agencije ne smije biti viša od plaće zamjenika ministra.

(10) Vlada Republike Hrvatske će donijeti odluku iz stavka 9. ovoga članka najkasnije u roku od 30 dana od dana stupanja na snagu ovoga Zakona.«.

Članak 3.

Iza članka 12. dodaje se članak 12.a koji glasi:

»Članak 12.a

(1) Na pravni status zaposlenika Agencije primjenjuju se opći propisi o radu.

(2) Na plaće zaposlenika Agencije primjenjuju se propisi o plaćama u javnim službama.«

Članak 4.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/13-01/78

Zagreb, 26. travnja 2013.

HRVATSKI SABOR

Predsjednik

Hrvatskoga sabora

Josip Leko, v. r.

56 10.05.2013 Zakon o izmjeni i dopunama Zakona o osnivanju Agencije za plaćanja u poljoprivredi ribarstvu i ruralnom razvoju

Zakon, NN 56/2013-1149
## Uredba o visini naknade za donošenje rješenja o izvedenom stanju

### NN 56/2013 (10.5.2013.), Uredba o visini naknade za donošenje rješenja o izvedenom stanju

56 10.05.2013 Uredba o visini naknade za donošenje rješenja o izvedenom stanju

VLADA REPUBLIKE HRVATSKE

1152

Na temelju članka 9. stavka 5. Zakona o postupanju s nezakonito izgrađenim zgradama (»Narodne novine«, broj 86/2012), Vlada Republike Hrvatske je na sjednici održanoj 9. svibnja 2013. godine donijela

UREDBU

O VISINI NAKNADE ZA DONOŠENJE RJEŠENJA O IZVEDENOM STANJU

Članak 1.

Ovom Uredbom propisuje se visina naknade koju je jedinica područne (regionalne), odnosno lokalne samouprave, na čijem se području nalazi nezakonito izgrađena zgrada, dužna platiti jedinici područne (regionalne), odnosno lokalne samouprave čije upravno tijelo donosi rješenje o izvedenom stanju, rješenje kojim se odbija zahtjev za donošenje toga rješenja ili rješenje kojim se odbacuje zahtjev za donošenje toga rješenja (u daljnjem tekstu: naknada), u slučajevima u kojima je rješenjem središnjeg tijela državne uprave nadležnog za poslove graditeljstva i prostornoga uređenja prenesena nadležnost za donošenje toga rješenja.

Članak 2.

Visina naknade za donošenje rješenja iz članka 1. ove Uredbe iznosi 3.000,00 kuna.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/53

Urbroj: 50301-05/05-13-2

Zagreb, 9. svibnja 2013.

Predsjednik
Zoran Milanović, v. r.

Uredba, NN 56/2013-1152
## Odluka o osnivanju Vijeća za genetski modificirane organizme

### NN 56/2013 (10.5.2013.), Odluka o osnivanju Vijeća za genetski modificirane organizme

VLADA REPUBLIKE HRVATSKE

1154

Na temelju članka 56. stavaka 1. i 2. Zakona o genetski modificiranim organizmima (»Narodne novine«, br. 70/2005, 137/2009 i 28/2013), Vlada Republike Hrvatske je na sjednici održanoj 9. svibnja 2013. godine, donijela

ODLUKU

O OSNIVANJU VIJEĆA ZA GENETSKI MODIFICIRANE ORGANIZME

I.

Ovom Odlukom osniva se Vijeće za genetski modificirane organizme.

II.

U sastav Vijeća za genetski modificirane organizme, imenuju se:

1. Zdenka Mesić, Ministarstvo poduzetništva i obrta

2. Angela Paleka, Ministarstvo poduzetništva i obrta

3. dr. sc. Jelena Žafran-Novak, Državni zavod za intelektualno vlasništvo

4. Aljoša Duplić, Državni zavod za zaštitu prirode

5. mr. sc. Tea Havranek, Hrvatski zavod za norme

6. Renata Hanzer, Hrvatski centar za poljoprivredu, hranu i selo, Zavod za sjemenarstvo i rasadničarstvo

7. prof. dr. sc. Hrvoje Fulgosi, Institut Ruđer Bošković

8. dr. sc. Domagoj Šimić, Poljoprivredni institut Osijek

9. dr. sc. Mladen Ivanković, Hrvatski šumarski institut

10. doc. dr. sc. Donatella Verbanac, Medicinski fakultet Sveučilišta u Zagrebu

11. prof. dr. sc. Valerije Vrček, Farmaceutsko-biokemijski fakultet Sveučilišta u Zagrebu

12. prof. dr. sc. Ivica Valpotić, Veterinarski fakultet Sveučilišta u Zagrebu

13. prof. dr. sc. Snježana Kereša, Agronomski fakultet Sveučilišta u Zagrebu

14. prof. dr. sc. Vladimir Mrša, Prehrambeno-biotehnološki fakultet Sveučilišta u Zagrebu

15. prof. dr. sc. Elvio Baccarini, Filozofski fakultet Sveučilišta u Rijeci

16. Dalibor Drugović, dr. med., Dom zdravlja Zagreb – Centar

17. mr. sc. Jagoda Munić, Zelena akcija, Zagreb.

III.

Danom stupanja na snagu ove Odluke prestaje važiti Odluka o osnivanju Vijeća za genetski modificirane organizme (»Narodne novine«, broj 156/2008).

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/218

Urbroj: 50301-04/12-13-1

Zagreb, 9. svibnja 2013.

Predsjednik

Zoran Milanović, v. r.

Odluka, NN 56/2013-1154
## Odluka o davanju suglasnosti na prijenos koncesije pomorskog dobra u svrhu izgradnje i gospodarskog korištenja luke posebne namjene - luke nautičkog turizma Sutomišćica

### NN 56/2013 (10.5.2013.), Odluka o davanju suglasnosti na prijenos koncesije pomorskog dobra u svrhu izgradnje i gospodarskog korištenja luke posebne namjene - luke nautičkog turizma Sutomišćica

VLADA REPUBLIKE HRVATSKE

1155

Na temelju članka 34. stavka 5. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011) i članka 5. Uredbe o postupku davanja koncesije na pomorskom dobru (»Narodne novine«, br. 23/2004, 101/2004, 39/2006, 63/2008, 125/2010, 102/2011 i 83/2012), Vlada Republike Hrvatske je na sjednici održanoj 9. svibnja 2013. godine donijela

ODLUKU

O DAVANJU SUGLASNOSTI NA PRIJENOS KONCESIJE POMORSKOG DOBRA U SVRHU IZGRADNJE I GOSPODARSKOG KORIŠTENJA LUKE POSEBNE NAMJENE – LUKE NAUTIČKOG TURIZMA SUTOMIŠĆICA

I.

Vlada Republike Hrvatske daje suglasnost na prijenos koncesije pomorskog dobra u svrhu izgradnje i gospodarskog korištenja luke posebne namjene – luke nautičkog turizma Sutomišćica, temeljem dospjelog založnog prava na koncesiji, upisanog u Upisnik koncesija, s društva Plava vala d.o.o. u stečaju, Sutomišćica b.b., Sutomišćica OIB: 23298548728, na novog Ovlaštenika koncesije, društvo Marina Signum d.d., Tina Ujevića 1, Zadar, OIB: 19748968856.

Ovlaštenik koncesije Marina Signum d.d., Zadar stječe pravo izgradnje i gospodarskog korištenja pomorskog dobra lučkog područja iz točke II. Odluke o koncesiji pomorskog dobra u svrhu izgradnje i gospodarskog korištenja luke posebne namjene – luke nautičkog turizma Sutomišćica (»Narodne novine«, broj 126/2004) do 1. listopada 2036. godine, te stječe sva prava i preuzima sve obveze kako je određeno ovom Odlukom i Ugovorom o koncesiji, od 1. listopada 2004. godine, s danom potpisa ugovora iz točke II. ove Odluke.

II.

Na temelju ove Odluke ovlašćuje se ministar pomorstva, prometa i infrastrukture da potpiše ugovor o prijenosu koncesije u roku 60 dana od dana donošenja ove Odluke.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/147

Urbroj: 50301-05/20-13-3

Zagreb, 9. svibnja 2013.

Predsjednik

Zoran Milanović, v. r.

Odluka, NN 56/2013-1155
## Pravilnik o izmjenama i dopunama Pravilnika o minimalnim standardima, načinu obračuna i mjerilima za izračun tehničkih pričuva osiguranja

### NN 56/2013 (10.5.2013.), Pravilnik o izmjenama i dopunama Pravilnika o minimalnim standardima, načinu obračuna i mjerilima za izračun tehničkih pričuva osiguranja

56 10.05.2013 Pravilnik o izmjenama i dopunama Pravilnika o minimalnim standardima, načinu obračuna i mjerilima za izračun tehničkih pričuva osiguranja

HRVATSKA AGENCIJA ZA NADZOR FINANCIJSKIH USLUGA

1160

Na temelju članka 101. točke 5. u vezi s člankom 107. stavkom 7. Zakona o osiguranju (»Narodne novine« broj 151/05, 87/08 i 82/09), Hrvatska agencija za nadzor financijskih usluga na sjednici Upravnog vijeća, održanoj 30. travnja 2013. godine donosi

PRAVILNIK

O IZMJENI PRAVILNIKA O MINIMALNIM STANDARDIMA, NAČINU OBRAČUNA I MJERILIMA ZA IZRAČUN TEHNIČKIH PRIČUVA OSIGURANJA

Članak 1.

Točka 4. osnovnih odredbi Priloga Minimalni standardi, način obračuna i mjerila za izračun pričuva prijenosnih premija Pravilnika o minimalnim standardima, načinu obračuna i mjerilima za izračun tehničkih pričuva osiguranja (»Narodne novine« broj 97/09, 135/09, 150/09 i 39/12) mijenja se i glasi:

»Osnovica za obračun bruto prijenosne premije je zaračunata bruto premija. Zaračunate bruto premije neživotnih osiguranja uključuju sve iznose premija koje su ugovorene (policirane) u tekućem obračunskom razdoblju na period najduže do godinu dana, bez obzira da li se ti iznosi u cijelosti ili djelomično odnose na kasnije obračunsko razdoblje. Ograničenje perioda na godinu dana ne odnosi se na osiguranja koja su zbog same karakteristike rizika ugovorena na period dulji od godinu dana primjerice osiguranja građevinskih objekata u izgradnji, osiguranja objekata u montaži, osiguranje kredita i sl. neovisno da li je premija u cijelosti naplaćena, kao niti na osiguranja koja su ugovorena na period dulji od godinu dana, a kod kojih je premija u cijelosti naplaćena odjednom na početku osiguranja.«

Članak 2.

Ovaj Pravilnik stupa na snagu osmog dana od objave u »Narodnim novinama«.

Klasa: 011-02/09-04/57
Urbroj: 326-660-13-5
Zagreb, 30. travnja 2013.

Predsjednik Upravnog vijeća
Petar-Pierre Matek, v. r.

Pravilnik, NN 56/2013-1160
## Odluka o postavljanju prof. dr. sc. Ive Goldsteina za izvanrednog i opunomoćenog veleposlanika Republike Hrvatske u Kneževini Monaku, sa sjedištem u Parizu

### NN 57/2013 (15.5.2013.), Odluka o postavljanju prof. dr. sc. Ive Goldsteina za izvanrednog i opunomoćenog veleposlanika Republike Hrvatske u Kneževini Monaku, sa sjedištem u Parizu

PREDSJEDNIK REPUBLIKE HRVATSKE

1163

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/12-01/03, urbroj: 5030115/1-13-11 od 2. svibnja 2013., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Prof dr. sc. IVO GOLDSTEIN, izvanredni i opunomoćeni veleposlanik Republike Hrvatske u Francuskoj Republici, sa sjedištem u Parizu, postavlja se i za izvanrednog i opunomoćenog veleposlanika Republike Hrvatske u Kneževini Monaku, sa sjedištem u Parizu.

Ova Odluka stupa na snagu danom donošenja.

Klasa: 018-07/13-02/11

Urbroj: 71-05-03/1-13-2

Zagreb, 8. svibnja 2013.

Predsjednik

Republike Hrvatske

Ivo Josipović, v. r.

Odluka, NN 57/2013-1163
## Rješenje o razrješenju zamjenika ministra turizma

### NN 57/2013 (15.5.2013.), Rješenje o razrješenju zamjenika ministra turizma

VLADA REPUBLIKE HRVATSKE

1164

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 40. stavka 1. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 9. svibnja 2013. godine donijela

RJEŠENJE

O RAZRJEŠENJU ZAMJENIKA MINISTRA TURIZMA

Razrješuje se OLEG VALJALO dužnosti zamjenika ministra turizma, s danom 31. svibnja 2013. godine, na osobni zahtjev.

Klasa: 080-02/13-02/78

Urbroj: 5030115/1-13-02

Zagreb, 9. svibnja 2013.

Predsjednik

Zoran Milanović, v. r.

Rješenje, NN 57/2013-1164
## Rješenje o razrješenju supredsjedatelja, zamjenice supredsjedatelja i dijela članova Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj

### NN 57/2013 (15.5.2013.), Rješenje o razrješenju supredsjedatelja, zamjenice supredsjedatelja i dijela članova Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj

VLADA REPUBLIKE HRVATSKE

1165

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 16. Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj (»Narodne novine – Međunarodni ugovori«, broj 3/2005), Vlada Republike Hrvatske je na sjednici održanoj 9. svibnja 2013. godine donijela

RJEŠENJE

O RAZRJEŠENJU SUPREDSJEDATELJA, ZAMJENICE SUPREDSJEDATELJA I DIJELA ČLANOVA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I SRBIJE I CRNE GORE O ZAŠTITI PRAVA HRVATSKE MANJINE U SRBIJI I CRNOJ GORI I SRPSKE I CRNOGORSKE MANJINE U REPUBLICI HRVATSKOJ

1. Razrješuje se PETAR BARIŠIĆ dužnosti supredsjedatelja Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj.

2. Razrješuje se dr. sc. JASMINA KOVAČEVIĆ ČAVLOVIĆ dužnosti zamjenice supredsjedatelja Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj.

3. Razrješuju se dužnosti članovi Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj:

– ŽARKO KATIĆ

– JASEN MESIĆ

– MIRKO MARKOVIĆ

– RATKO GAJICA.

Klasa: 080-02/13-02/79

Urbroj: 5030115/1-13-02

Zagreb, 9. svibnja 2013.

Predsjednik

Zoran Milanović, v. r.

Rješenje, NN 57/2013-1165
## Rješenje o imenovanju supredsjedateljice, zamjenika supredsjedateljice i dijela članova Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj

### NN 57/2013 (15.5.2013.), Rješenje o imenovanju supredsjedateljice, zamjenika supredsjedateljice i dijela članova Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj

VLADA REPUBLIKE HRVATSKE

1166

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 16. Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj (»Narodne novine – Međunarodni ugovori«, broj 3/2005), Vlada Republike Hrvatske je na sjednici održanoj 9. svibnja 2013. godine donijela

RJEŠENJE

O IMENOVANJU SUPREDSJEDATELJICE, ZAMJENIKA SUPREDSJEDATELJICE I DIJELA ČLANOVA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I SRBIJE I CRNE GORE O ZAŠTITI PRAVA HRVATSKE MANJINE U SRBIJI I CRNOJ GORI I SRPSKE I CRNOGORSKE MANJINE U REPUBLICI HRVATSKOJ

1. Imenuje se mr. sc. DARIA KRSTIČEVIĆ supredsjedateljicom Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj.

2. Imenuje se dr. sc. KRISTIAN TURKALJ zamjenikom supredsjedateljice Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj.

3. Za članove Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj, imenuju se:

– INES KRAJČAK

– ČEDOMIR VIŠNJIĆ

– INGRID JURELA JARAK

– MAJA GREGURIĆ

– MILAN ERAKOVIĆ

– IVAN KUJUNDŽIĆ

– ZDENKO LJEVAK.

Klasa: 080-02/13-02/113

Urbroj: 5030115/1-13-02

Zagreb, 9. svibnja 2013.

Predsjednik

Zoran Milanović, v. r.

Rješenje, NN 57/2013-1166
## Rješenje o razrješenju predsjednika i članova Upravnog vijeća Kliničkog bolničkog centra Zagreb

### NN 57/2013 (15.5.2013.), Rješenje o razrješenju predsjednika i članova Upravnog vijeća Kliničkog bolničkog centra Zagreb

VLADA REPUBLIKE HRVATSKE

1167

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi s člankom 4. stavkom 3. podstavkom 2. Zakona o sanaciji javnih ustanova (»Narodne novine«, broj 136/2012) i točkom IX. Odluke o sanaciji Kliničkog bolničkog centra Zagreb (»Narodne novine«, broj 35/2013), Vlada Republike Hrvatske je na sjednici održanoj 9. svibnja 2013. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA KLINIČKOG BOLNIČKOG CENTRA ZAGREB

1. Razrješuje se prof. dr. sc. TONĆI LAZIBAT dužnosti predsjednika Upravnog vijeća Kliničkog bolničkog centra Zagreb.

2. Razrješuju se dužnosti članovi Upravnog vijeća Kliničkog bolničkog centra Zagreb:

– akademik DAVOR MILIČIĆ

– VESNA LONČAR.

Klasa: 080-02/13-02/80

Urbroj: 5030115/1-13-02

Zagreb, 9. svibnja 2013.

Predsjednik

Zoran Milanović, v. r.

Rješenje, NN 57/2013-1167
## Rješenje o razrješenju predsjednika i članova Upravnog vijeća Kliničkog bolničkog centra Sestre milosrdnice

### NN 57/2013 (15.5.2013.), Rješenje o razrješenju predsjednika i članova Upravnog vijeća Kliničkog bolničkog centra Sestre milosrdnice

VLADA REPUBLIKE HRVATSKE

1168

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi s člankom 4. stavkom 3. podstavkom 2. Zakona o sanaciji javnih ustanova (»Narodne novine«, broj 136/2012) i točkom IX. Odluke o sanaciji Kliničkog bolničkog centra »Sestre milosrdnice« (»Narodne novine«, broj 35/2013), Vlada Republike Hrvatske je na sjednici održanoj 9. svibnja 2013. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA KLINIČKOG BOLNIČKOG CENTRA »SESTRE MILOSRDNICE«

1. Razrješuje se prim. mr. sc. MARIJAN CESARIK, dr. med., dužnosti predsjednika Upravnog vijeća Kliničkog bolničkog centra »Sestre milosrdnice«.

2. Razrješuju se dužnosti članovi Upravnog vijeća Kliničkog bolničkog centra »Sestre milosrdnice«:

– SANJA OŽIĆ

– prof. dr. sc. NADAN RUSTEMOVIĆ.

Klasa: 080-02/13-02/81

Urbroj: 5030115/1-13-02

Zagreb, 9. svibnja 2013.

Predsjednik

Zoran Milanović, v. r.

Rješenje, NN 57/2013-1168
## Rješenje o razrješenju predsjednika i članova Upravnog vijeća Kliničkog bolničkog centra Split

### NN 57/2013 (15.5.2013.), Rješenje o razrješenju predsjednika i članova Upravnog vijeća Kliničkog bolničkog centra Split

VLADA REPUBLIKE HRVATSKE

1169

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi s člankom 4. stavkom 3. podstavkom 2. Zakona o sanaciji javnih ustanova (»Narodne novine«, broj 136/2012) i točkom IX. Odluke o sanaciji Kliničkog bolničkog centra Split (»Narodne novine«, broj 35/2013), Vlada Republike Hrvatske je na sjednici održanoj 9. svibnja 2013. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA KLINIČKOG BOLNIČKOG CENTRA SPLIT

1. Razrješuje se prim. mr. sc. MARIJAN CESARIK, dr. med., dužnosti predsjednika Upravnog vijeća Kliničkog bolničkog centra Split.

2. Razrješuju se dužnosti članovi Upravnog vijeća Kliničkog bolničkog centra Split:

– VESNA PODLIPEC

– prof. dr. sc. DARKO MODUN, dr. med.

Klasa: 080-02/13-02/82

Urbroj: 5030115/1-13-02

Zagreb, 9. svibnja 2013.

Predsjednik

Zoran Milanović, v. r.

Rješenje, NN 57/2013-1169
## Rješenje o razrješenju predsjednice i članova Upravnog vijeća Kliničkog bolničkog centra Rijeka

### NN 57/2013 (15.5.2013.), Rješenje o razrješenju predsjednice i članova Upravnog vijeća Kliničkog bolničkog centra Rijeka

VLADA REPUBLIKE HRVATSKE

1170

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi s člankom 4. stavkom 3. podstavkom 2. Zakona o sanaciji javnih ustanova (»Narodne novine«, broj 136/2012) i točkom IX. Odluke o sanaciji Kliničkog bolničkog centra Rijeka (»Narodne novine«, broj 35/2013), Vlada Republike Hrvatske je na sjednici održanoj 9. svibnja 2013. godine donijela

RJEŠENJE

O RAZRJEŠENJU PREDSJEDNICE I ČLANOVA UPRAVNOG VIJEĆA KLINIČKOG BOLNIČKOG CENTRA RIJEKA

1. Razrješuje se LJUBICA ĐUKANOVIĆ dužnosti predsjednice Upravnog vijeća Kliničkog bolničkog centra Rijeka.

2. Razrješuju se dužnosti članovi Upravnog vijeća Kliničkog bolničkog centra Rijeka:

– mr. sc. VOJKO OBERSNEL

– prof. dr. sc. VIDOJE VUJIĆ.

Klasa: 080-02/13-02/83

Urbroj: 5030115/1-13-02

Zagreb, 9. svibnja 2013.

Predsjednik

Zoran Milanović, v. r.

Rješenje, NN 57/2013-1170
## Rješenje o razrješenju predsjednika i članova Upravnog vijeća Kliničkog bolničkog centra Osijek

### NN 57/2013 (15.5.2013.), Rješenje o razrješenju predsjednika i članova Upravnog vijeća Kliničkog bolničkog centra Osijek

VLADA REPUBLIKE HRVATSKE

1171

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi s člankom 4. stavkom 3. podstavkom 2. Zakona o sanaciji javnih ustanova (»Narodne novine«, broj 136/2012) i točkom IX. Odluke o sanaciji Kliničkog bolničkog centra Osijek (»Narodne novine«, broj 35/2013), Vlada Republike Hrvatske je na sjednici održanoj 9. svibnja 2013. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA KLINIČKOG BOLNIČKOG CENTRA OSIJEK

1. Razrješuje se prof. dr. sc. SVEN KURBEL, dr. med., dužnosti predsjednika Upravnog vijeća Kliničkog bolničkog centra Osijek.

2. Razrješuju se dužnosti članovi Upravnog vijeća Kliničkog bolničkog centra Osijek:

– ZORAN URANJEK

– SANJA STIPANIĆ, dr. med.

Klasa: 080-02/13-02/84

Urbroj: 5030115/1-13-02

Zagreb, 9. svibnja 2013.

Predsjednik

Zoran Milanović, v. r.

Rješenje, NN 57/2013-1171
## Rješenje o razrješenju predsjednika i članova Upravnog vijeća Kliničke bolnice Dubrava Zagreb

### NN 57/2013 (15.5.2013.), Rješenje o razrješenju predsjednika i članova Upravnog vijeća Kliničke bolnice Dubrava Zagreb

VLADA REPUBLIKE HRVATSKE

1172

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi s člankom 4. stavkom 3. podstavkom 2. Zakona o sanaciji javnih ustanova (»Narodne novine«, broj 136/2012) i točkom IX. Odluke o sanaciji Kliničke bolnice Dubrava Zagreb (»Narodne novine«, broj 35/2013), Vlada Republike Hrvatske je na sjednici održanoj 9. svibnja 2013. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA KLINIČKE BOLNICE DUBRAVA ZAGREB

1. Razrješuje se prof. dr. sc. TONĆI LAZIBAT dužnosti predsjednika Upravnog vijeća Kliničke bolnice Dubrava Zagreb.

2. Razrješuju se dužnosti članovi Upravnog vijeća Kliničke bolnice Dubrava Zagreb:

– mr. sc. JOŠKO ZEKAN, dr. med.

– mr. LUKA VONČINA, dr. med.

Klasa: 080-02/13-02/85

Urbroj: 5030115/1-13-02

Zagreb, 9. svibnja 2013.

Predsjednik

Zoran Milanović, v. r.

Rješenje, NN 57/2013-1172
## Rješenje o razrješenju predsjednika i članova Upravnog vijeća Kliničke bolnice Merkur

### NN 57/2013 (15.5.2013.), Rješenje o razrješenju predsjednika i članova Upravnog vijeća Kliničke bolnice Merkur

VLADA REPUBLIKE HRVATSKE

1173

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi s člankom 4. stavkom 3. podstavkom 2. Zakona o sanaciji javnih ustanova (»Narodne novine«, broj 136/2012) i točkom IX. Odluke o sanaciji Kliničke bolnice »Merkur« (»Narodne novine«, broj 35/2013), Vlada Republike Hrvatske je na sjednici održanoj 9. svibnja 2013. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA KLINIČKE BOLNICE MERKUR

1. Razrješuje se dr. sc. ZLATKO GILJEVIĆ, dr. med., dužnosti predsjednika Upravnog vijeća Kliničke bolnice Merkur.

2. Razrješuju se dužnosti članovi Upravnog vijeća Kliničke bolnice Merkur:

– prof. dr. sc. ANTONIO JURETIĆ, dr. med.

– LIDIJA HRASTIĆ-NOVAK, dr. med.

Klasa: 080-02/13-02/86

Urbroj: 5030115/1-13-02

Zagreb, 9. svibnja 2013.

Predsjednik

Zoran Milanović, v. r.

Rješenje, NN 57/2013-1173
## Rješenje o razrješenju predsjednice i članica Upravnog vi­jeća Klinike za infektivne bolesti "Dr. Fran Miha­lje­vić"

### NN 57/2013 (15.5.2013.), Rješenje o razrješenju predsjednice i članica Upravnog vi­jeća Klinike za infektivne bolesti "Dr. Fran Miha­lje­vić"

VLADA REPUBLIKE HRVATSKE

1174

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi s člankom 4. stavkom 3. podstavkom 2. Zakona o sanaciji javnih ustanova (»Narodne novine«, broj 136/2012) i točkom IX. Odluke o sanaciji Klinike za infektivne bolesti »Dr. Fran Mihaljević« (»Narodne novine«, broj 35/2013), Vlada Republike Hrvatske je na sjednici održanoj 9. svibnja 2013. godine donijela

RJEŠENJE

O RAZRJEŠENJU PREDSJEDNICE I ČLANICA UPRAVNOG VIJEĆA KLINIKE ZA INFEKTIVNE BOLESTI »DR. FRAN MIHALJEVIĆ«

1. Razrješuje se IVANA ŠUMAN dužnosti predsjednice Upravnog vijeća Klinike za infektivne bolesti »Dr. Fran Mihaljević«.

2. Razrješuju se dužnosti članice Upravnog vijeća Klinike za infektivne bolesti »Dr. Fran Mihaljević«:

– DANICA KRAMARIĆ, dr. med.

– prof. dr. sc. VLATKA BILAS.

Klasa: 080-02/13-02/87

Urbroj: 5030115/1-13-02

Zagreb, 9. svibnja 2013.

Predsjednik

Zoran Milanović, v. r.

Rješenje, NN 57/2013-1174
## Rješenje o razrješenju predsjednika i članova Upravnog vijeća Klinike za dječje bolesti Zagreb

### NN 57/2013 (15.5.2013.), Rješenje o razrješenju predsjednika i članova Upravnog vijeća Klinike za dječje bolesti Zagreb

VLADA REPUBLIKE HRVATSKE

1175

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi s člankom 4. stavkom 3. podstavkom 2. Zakona o sanaciji javnih ustanova (»Narodne novine«, broj 136/2012) i točkom IX. Odluke o sanaciji Klinike za dječje bolesti Zagreb (»Narodne novine«, broj 35/2013), Vlada Republike Hrvatske je na sjednici održanoj 9. svibnja 2013. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA KLINIKE ZA DJEČJE BOLESTI ZAGREB

1. Razrješuje se doc. dr. sc. BORIS FILIPOVIĆ-GRČIĆ, dr. med., dužnosti predsjednika Upravnog vijeća Klinike za dječje bolesti Zagreb.

2. Razrješuju se dužnosti članovi Upravnog vijeća Klinike za dječje bolesti Zagreb:

– VELIBOR DRAKULIĆ, dr. med.

– SANJA OŽIĆ.

Klasa: 080-02/13-02/88

Urbroj: 5030115/1-13-02

Zagreb, 9. svibnja 2013.

Predsjednik

Zoran Milanović, v. r.

Rješenje, NN 57/2013-1175
## Odluka o iznosu tarifnih stavki u Tarifnom sustavu za usluge energetskih djelatnosti proizvodnje, distribucije i opskrbe toplinskom energijom za energetski subjekt Gradska toplana d.o.o., Tina Ujevića 7, Karlovac, u gradu Karlovcu

### NN 57/2013 (15.5.2013.), Odluka o iznosu tarifnih stavki u Tarifnom sustavu za usluge energetskih djelatnosti proizvodnje, distribucije i opskrbe toplinskom energijom za energetski subjekt Gradska toplana d.o.o., Tina Ujevića 7, Karlovac, u gradu Karlovcu

HRVATSKA ENERGETSKA REGULATORNA AGENCIJA

1188

Na temelju članka 11. stavka 1. podstavka 10. Zakona o regulaciji energetskih djelatnosti (»Narodne novine«, broj 120/12) i članka 29. Zakona o energiji (»Narodne novine«, broj 120/12), Hrvatska energetska regulatorna agencija je na sjednici Upravnog vijeća održanoj 7. svibnja 2013. donijela

ODLUKU

O IZNOSU TARIFNIH STAVKI U TARIFNOM SUSTAVU ZA USLUGE ENERGETSKIH DJELATNOSTI PROIZVODNJE, DISTRIBUCIJE I OPSKRBE TOPLINSKOM ENERGIJOM ZA ENERGETSKI SUBJEKT GRADSKA TOPLANA d.o.o., TINA UJEVIĆA 7, KARLOVAC, U GRADU KARLOVCU

I.

Tarifne stavke u Tarifnom sustavu za usluge energetskih djelatnosti proizvodnje, distribucije i opskrbe toplinskom energijom, za energetski subjekt Gradska toplana d.o.o., Tina Ujevića 7, Karlovac, u Gradu Karlovcu iznose kako slijedi:

|  |  |  |  |  |  |
| --- | --- | --- | --- | --- | --- |
| TARIFNE GRUPE (Tg)  (kategorija potrošnje) | TARIFNI MODELI  (TM) | | TARIFNI ELEMENTI (Te) | | |
| Te1Energija | Te2 Snaga | Te3 Naknada |
| [kn/kWh] | [kn/kW/mj] | [kn] |
| Tg1 – Industrija i poslovni potrošači na centraliziranom toplinskom sustavu | TM1 – zasebno mjerilo | Vrela/topla voda | 0,50 | 24,00 | 0 |
| TM3 – zajedničko mjerilo | Vrela/topla voda | 0,50 | 24,00 | 0 |
| Tg3 – Kućanstva na centraliziranom toplinskom sustavu | TM7 – zasebno mjerilo | | 0,38 | 18,00 | 0 |
| TM8 – zajedničko mjerilo | | 0,38 | 18,00 | 0 |
| Tg4 – Kućanstva na područnim toplanama (zasebnim kotlovnicama) | TM9 – zasebno mjerilo | | 0,38 | 18,00 | 0 |
| TM10 – zajedničko mjerilo | | 0,38 | 18,00 | 0 |

II.

Danom stupanja na snagu ove Odluke prestaje važiti Odluka o visini tarifnih stavki u Tarifnom sustavu za usluge energetskih djelatnosti proizvodnje, distribucije i opskrbe toplinskom energijom za korisnike na području Grada Karlovca, klasa: 021-05/12-01/06, urbroj: 2133/01-01/04-12-3, od 19. srpnja 2012. godine.

III.

Ova Odluka stupa na snagu 1. lipnja 2013. godine.

Klasa: 307-01/13-01/01

Urbroj: 371-01/13-07

Zagreb, 7. svibnja 2013.

Predsjednik Upravnog vijeća

Tomislav Jureković, dipl. ing., v. r.

57 15.05.2013 Odluka o iznosu tarifnih stavki u Tarifnom sustavu za usluge energetskih djelatnosti proizvodnje, distribucije i opskrbe toplinskom energijom za energetski subjekt Gradska toplana d.o.o., Tina Ujevića 7, Karlovac, u gradu Karlovcu

Odluka, NN 57/2013-1188